พอดีมีอะไรกับแฟนเดือนที่แล้ว วันที่ 21 แต่ประจำเดือนมาวันที่ 13 เดือนนี้ หลังจากนั้นก็ตรวจครรภ์ขึ้นขีดเดียว หลังจากนั้นประมาน 23-24 หนูปัสวะเป็นสีเหลืองเข้ม บางทีก็เป้นเลือด บ่อยๆ เกิดจากอะไรค่ะ ใช่เลือดล้างหน้าเด็กหรือเปล่า หรืออักเสบค่ะ
สวัสดีค่ะ หากประจำเดือนได้มาในวันที่ 13 มิ.ย. และได้ตรวจหาการตั้งครรภ์พบขึ้นเพียง 1 ขีด แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 21 พ.ค.ค่ะสำหรับอาการปัสสาวะแล้วมีเลือด ให้ลองสังเกตว่า มีเลือดเปื้อนกางเกงในหรือไม่ หากไม่มี และเห็นเลือดออกมากับปัสสาวะเท่านั้น แสดงว่าเลือดไม่ได้ออกมาจากช่องคลอด ดังนั้นเลือดดังกล่าวก็ไม่ใช่เลือดล้างหน้าเด็กค่ะการที่ปัสสาวะเป็นเลือดบ่อยๆ อาจเกิดจาก- การติดเชื้อทางเดินปัสสาวะเป็นสาเหตุที่พบได้บ่อยที่สุด โดยมักมีอาการอื่นร่วมด้วย เช่นปวดหรือแสบขณะปัสสาวะถ่ายปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ-โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก-อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา-เนื้องอกหรือมะเร็งที่ไตหรือกระเพาะปัสสาวะในเบื้องต้นแนะนำให้ดื่มน้ำมากๆไม่กลั้นปัสสาวะหลีกเลี่ยงการดื่มชา กาแฟ หรือแอลกอฮอล์ หากยังคงมีปัสสาวะเป็นเลือดควรไปพบแพทย์เพื่อตรวจหาสาเหตุค่ะ